РЕПУБЛИКА СРБИЈА

НАРОДНА СКУШТИНА

Одбор за правосуђе, државну

управу и локалну самоуправу

07 Број: 06-2/124-15

18. март 2015. године

Б е о г р а д

**З А П И С Н И К**

**34. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 18. MAРТА 2015. ГОДИНЕ**

Седница је почела у 9,00 часова.

 Седници је председавао Петар Петровић, председник Одбора.

 Седници су присуствовали чланови Одбора: Мирјана Андрић, Олгица Батић, Мехо Омеровић, Живан Ђуришић, Драган Пауновић, Милетић Михајловић, Тања Томашевић Дамњановић и Велинка Тошић.

 Седници је присуствовао Жарко Мићин (заменик Биљанe Илић Стошић) и Вучета Тошковић (заменик Владимира Ђукановића).

 Седници нису присуствовали чланови Одбора: Александар Мартиновић, Биљана Савовић, Неђо Јовановић, Ласло Варга, Балша Божовић, Јован Марковић, нити њихови заменици.

 Седници је, као представник Високог савета судства, присуствовао Мирољуб Томић, члан Високог савета судства.

На предлог председника Одбора утврђен је следећи

Д н е в н и р е д :

1. Разматрање Предлога одлуке за избор судија који се први пут бирају на судијску функцију, који је поднео Високи савет судства (број 119-532/15, од 6. марта 2015. године);
2. Разматрање предлога за избор члана Одбора Агенције за борбу против корупције, који је поднела Влада (број 02-649/15, од 13. марта 2015. године);
3. Разматрање Предлога одлуке о избору судије који се први пут бира на судијску функцију (број 119-689/15, од 17. марта 5015. године);
4. Утврђивање Предлога одлуке о престанку функције председника Основног суда у Панчеву;
5. Разно.

Пре преласка на рад по утврђеном дневном реду усвојен је, без примедаба, записник са 33. седнице Одбора.

**Прва тачка дневног реда:** **Разматрање** **Предлога одлуке за избор судија који се први пут бирају на судијску функцију, који је поднео Високи савет судства (број 119-532/15, од 6. марта 2015. године)**

Мирољуб Томић образложио је, укратко, предлог Високог савета судства за избор судија који се први пут бирају на судијску функцију.

На основу чл. 51. и 201. Пословника Народне скупштине, Одбор је одлучио да поднесе следећи

И З В Е Ш Т А Ј

Одбор за правосуђе, државну управу и локалну самоуправу је констатовао да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама.

Одбор је одлучио да предложи Народној скупштини да прихвати Предлог одлуке о избору судија који се први пут бирају на судијску функцију.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда:** **Разматрање** **предлога за избор члана Одбора Агенције за борбу против корупције, који је поднела Влада**

Председник је упознао чланове Одбора да је Влада поднела предлог кандидата за члана Одбора Агенције за борбу против корупције у складу са чланом 9. став 2. тачка 3. Закона о Агенцији за борбу, јер садашњем члану одбора Агенције, који се бира на предлог Владе, функција члана Одбора Агенције истиче 31. марта 2015. године.

На основу члана 51. Пословника Народне скупштине, Одбор је одлучио да поднесе следећи

И З В Е Ш Т А Ј

 Одбор за правосуђе, државну управу и локалну самоуправу констатовао је да је Влада, која је предложила проф. др Драгана Митровића, редовног професора Правног факултета Универзитета у Београду, за члана Одбора Агенције за борбу против корупције, поднела предлог за избор члана тог одбора као овлашћени предлагач у складу са чланом 9. став 2. тачка 3) Закона о Агенцији за борбу против корупције.

Одбор предлаже Народној скупштини да предлог Владе за избор члана Одбора Агенције за борбу против корупције размотри по хитном поступку, у складу са чланом 168. став 3. Пословника Народне скупштине, с обзиром на то да садашњем члану Одбора Агенције за борбу против корупције, изабраном на предлог Владе, истиче мандат 31. марта 2015. године.

За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда:** **Разматрање Предлога одлуке о избору судије који се први пут бира на судијску функцију (број 119-689/15, од 17. марта 5015. године);**

Мирољуб Томић образложио је, укратко, предлог Високог савета судства за избор судије који се први пут бира на судијску функцију.

На основу чл. 51. и 201. Пословника Народне скупштине, Одбор је одлучио да поднесе следећи

И З В Е Ш Т А Ј

Одбор за правосуђе, државну управу и локалну самоуправу је констатовао да је Предлог одлуке о избору судијe који се први пут бира на судијску функцију Високи савет судства поднео као овлашћени предлагач, у складу са чланом 50. став 4. Закона о судијама.

Одбор је одлучио да предложи Народној скупштини да прихвати Предлог одлуке о избору судијe који се први пут бира на судијску функцију.

За известиоца Одбора на седници Народне скупштине одређен је Петар Петровић, председник Одбора.

**Четврта тачка дневног реда:** **Утврђивање Предлога одлуке о престанку функције председника Основног суда у Панчеву;**

Председник Одбора подсетио је чланове Одбора да је Станка Симоновић, председник Основног суда у Панчеву, поднела Народној скупштини 17. марта 2015. године захтев за престанак функције из личних разлога (примљен под 03 број 118-691/15, 17. марта 2015. године).

Чланом 74. став 1. Закона о судијама утврђено је да председнику суда престаје функција, поред осталог, и на лични захтев. Према ставу 2. овог члана одлуку о престанку функције председника суда доноси Народна скупштина.

Одбор за правосуђе, државну управу и локалну самоуправу је, полазећи од наведеног, утврдио Предлог одлуке о престанку функције председнику Основног суда у Панчеву, којом се констатује да Станки Симоновић, председнику Основног суда у Панчеву, престаје функција председника суда дана 17. марта 2015. године, на лични захтев.

 Одбор је закључио да Предлог ове одлуке упути Народној скупштини са предлогом да се разматра по хитном поступку, у складу са чланом 168. став 3. Пословника Народне скупштине. Ово имајући у виду да је потребно што пре створити услове за покретање поступка предлагања кандидата за избор председника Основног суда у Панчеву, у складу са чланом 74. став 3. Закона о судијама, којим је предвиђено да је Високи савет судства дужан да, кад председнику суда престане функција, без одлагања предложи кандидата за избор председника суда.

 За представника предлагача одређен је Петар Петровић, председник Одбора.

**Пета тачка дневног реда: Разно**

У оквиру ове тачке дневног реда није било питања, ни предлога.

Седница је завршена у 9,40 часова.

СЕКРЕТАР ПРЕДСЕДНИК

Љиљана Милетић Живковић Петар Петровић